Útdrætti í Happdrætti Háskóla Íslands , sem átti að fara fram í kvöld , hefur nú verið frestað þar til á morgun vegna veðurs en þetta kemur fram í tilkynningu um málið . Happdrætti Háskóla Íslands hefur aldrei frestað útdrætti áður og er þetta því í fyrsta sinn í 85 ára sögu happdrættisins sem útdrætti er frestað . Enn hægt að kaupa miða „ Vegna fárviðrisins sem gengur yfir landið núna sáum við ekki annað í stöðunni en að fresta útdrættinum þar til á morgun , “ segir Úlfar Gauti Haraldsson , rekstrarstjóri flokkahappdrættis Háskóla Íslands , en ákveðnum reglum þarf að fylgja við útdráttinn og þurfa nokkrir að vera viðstaddir , meðal annars fulltrúi sýslumanns og Happdrættisins . „ En fátt er svo með öllu illt að ei boði gott því það er öruggt að einn heppinn miðaeigandi mun hreppa 30 milljónir króna svo fólk hefur enn möguleika á að kaupa miða , “ segir Karl að lokum .